डिप्रेशन को पहचानना (Recognizing Depression) डॉक्टर के पास जाना (Seeing a Doctor)
जरुर, किसी भी इंसान के उदास होने के बहुत सारे कारण हो सकते हैं: जैसे नौकरी छूट जाना, किसी अजीज का दूर हो जाना, एक बुरा संबंध, कोई दुखद घटना, या अन्य किसी तरह का तनाव। हम सभी कभी न कभी, किसी ना किसी तरह से उदासी का सामना करते हैं। कभी कभार उदास होना एक आम बात है। फोकस ही उदासी और डिप्रेशन के बीच का सबसे बड़ा अंतर है  आप जब उदास होते हैं, तो आपकी ये भावनाएँ किसी विशेष घटना या किसी खास स्थिति के कारण सामने आती हैं। एक बार वो घटना बदल जाए या वो वक्त बीत जाए, आपकी उदासी भी दूर हो जाती है। वहीं दूसरी तरफ, डिप्रेशन आपके विचारों, भावनाओं, समझ और व्यवहार को प्रभावित करता है। आप सिर्फ एक बात के बारे में उदास महसूस नहीं करते, आप हर एक चीज को लेकर उदासी को महसूस करते हैं। और आपके चाहे जितनी ही कोशिश करने के बाद भी ये भावना आपका पीछा नहीं छोड़ती। असल में, आप कभी भी डिप्रेशन को महसूस करते हैं और आपको इस भावनाओं के आने का कारण भी पता नहीं होता। डिप्रेशन भी ऐसी ही कुछ रूखी भावनाओं या फिर किसी भी चीज़ के लिए उत्साह में कमी के रूप में भी सामने आ सकता है। डिप्रेशन सिर्फ "मानसिक बीमारी" नहीं है। रिसर्च के अनुसार, ये भी एक शारीरिक बीमारी है, और इसलिए इसमें भी मेडिकल देखभाल लेना जरूरी होता है।  असल में आपके साथ में ऐसा हो रहा होता है:  न्यूरोट्रांसमीटर (Neurotransmitters), ये एक तरह के केमिकल मैसेंजर हैं, जो मस्तिष्क की कोशिकाओं के बीच मैसेज भेजने का काम करते हैं। ऐसा माना जाता है कि डिप्रेशन में न्यूरोट्रांसमीटर का असामान्य स्तर, की एक अहम् भूमिका होती है। हार्मोन्स के बैलेंस में आने वाला बर्ताव भी डिप्रेशन का एक कारण हो सकता है। इस तरह के बदलाव, थाइराइड की समस्या, मीनोपॉज (रजोनिवृत्ति), या हाल ही की गर्भावस्था के कारण भी आ सकते हैं। डिप्रेशन के शिकार लोगों के दिमाग़ में फिजिकल बदलाव देखे गए हैं। इनकी अहमियत का ज्ञान तो नहीं है, लेकिन इस तरह के अवलोकन, किसी दिन डिप्रेशन के सही कारणों का खुलासा कर सकतें हैं। डिप्रेशन अक्सर ही परिवारों में होता है। इससे ये पता चलता है, कि कुछ विशेष तरह के जींस (genes) डिप्रेशन से संबंध रखते हैं, रिसर्चर इनकी पहचान करने के लिए काफी तत्परता से प्रयास कर रहे है।डिप्रेशन के अनुवांशिक होने का ज्ञान होना और साथ ही ये जानना कि इसकी वजह से आपके बच्चों के भी इसका शिकार होने की संभावना अधिक है, आपको एक तरह के अपराधबोध में डाल सकता है। याद रखें की आपका अपनी अनुवांशिकता पर कोई नियंत्रण नहीं है। इसमें आपकी कोई ग़लती नहीं है। इसकी बजाय उस चीज पर नियंत्रण करें, जिस पर आप कर सकते है। डिप्रेशन से उबरने की कोशिश करें और आदर्श बनकर औरों की भी मदद करें। डिप्रेशन भी उतना ही अलग हो सकता है, जितना इससे जूझने वाला व्यक्ति, यह समझना जरूरी है। हर इंसान एक जैसे लक्षणों का अनुभव नहीं करेगा - कुछ लोग, कुछ लक्षणों की कम तीव्रता महसूस करेंगे और दूसरे लोग अधिक गंभीर लक्षणों को महसूस करेंगे। कुछ लोग, जीवन में सिर्फ एक बार डिप्रेशन का अनुभव करते हैं, जबकि कुछ लोग डिप्रेशन के दीर्घकालिक लक्षणों का अनुभव करते हैं। डिप्रेशन के संकेत और लक्षण निम्न होते हैं:  निरंतर रूप से उदासी या खालीपन महसूस होना भूख में बदलाव (बहुत ज्यादा या बहुत कम खाना) वजन में अस्थिरता नींद में खलल आना निराशा या निराशावाद थका हुआ या ऊर्जा की कमी महसूस करना खुद को बेकार, अपराधी या बेबस महसूस करना ज्यादातर मजेदार काम में भी कम रूचि होना निर्णय लेने में या किसी भी चीज़ पर ध्यान लगा पाने में समस्या होना बेचैनी और चिड़चिड़ापन आत्महत्या के विचार आना शारीरिक लक्षण, जैसे दर्द या सिरदर्द डिप्रेशन और भी दूसरी मानसिक और शारीरिक समस्याओं का कारण बन सकता है। आप जो भी कुछ महसूस करते हैं, उसे आपके डॉक्टर को बताना बेहद जरूरी है। आपका डॉक्टर फिर आपके डिप्रेशन के अन्य फिजिकल कारणों से इंकार भी कर सकता है। अगर जरूरत हो, तो परामर्श (referral,) भी ले लें। आपका जनरल डॉक्टर, आपको किसी ऐसे मनोरोग विशेषज्ञ (psychiatrist) से मिलने की सलाह भी दे सकता है, जो ज्यादा बेहतर तरह से आपके डिप्रेशन का इलाज कर सके। डॉक्टर्स के अपॉइंटमेंट का समय बहुत जल्दी-जल्दी निकल जाता है। ये रहे उस समय का सही उपयोग करने के कुछ तरीके:  आपके सारे लक्षणों को लिखकर रख लें। महत्वपूर्ण घटनाओं समेत अपने लाइफ की उन सारी पर्सनल इनफार्मेशन को भी लिख लें, जो आपकी इन भावनाओं, आपके विश्वास या विचारों के लिए जिम्मेदार हैं। आपकी सारी दवाइयों के बारे में भी लिख लें, जिसमें विटामिन और सप्लीमेंट्स भी शामिल हैं। ऐसे सारे सवाल लिखकर रख लें, जो आप आपके डॉक्टर से पूछना चाहते हैं। डॉक्टर से पूछे जाने सवालों में ये सवाल शामिल हो सकते हैं  :  क्या मेरे लक्षणों का संभावित जवाब डिप्रेशन है? आप मेरा क्या इलाज करेंगे? मुझे किस तरह के टेस्ट्स की जरूरत है? मैं अपनी अन्य बीमारियों के साथ में किस तरह से डिप्रेशन को संभाल सकता/सकती हूँ? क्या आप मुझे किसी अल्टरनेटिव या वैकल्पिक इलाज की सलाह देते है? क्या आपके पास में ऐसा कोई प्रिंटेड मटेरियल है, जिसे मैं घर ले जा सकूँ? क्या आप मुझे किसी वेबसाइट को इस्तेमाल करने की सलाह देते हैं? क्या आपके पास कोई ऐसा लोकल सपोर्ट ग्रुप है, जिसकी आप सलाह देते हों?   आपके डॉक्टर के पास भी आपसे पूछने के लिए कुछ सवाल हो सकते है। इन सवालों का जवाब देने के लिए भी तैयार रहें:  क्या आपके परिवार में या फिर आपके किसी रिश्तेदार को भी यही लक्षण हैं? आपने इस तरह के लक्षण को पहली बार कब देखा? क्या आपको हमेशा ही बुरा महसूस होता है? या फिर आपका मूड बदलता रहता है? क्या आपको कभी भी सुसाइड करने के विचार आये हैं? आपकी नींद कैसी है? क्या आपकी प्रतिदिन की एक्टिविटी प्रभावित हो रही हैं? क्या आपको ड्रग्स या अल्कोहल की बुरी आदत है? क्या आपको इसके पहले कभी किसी तरह की मानसिक बीमारी हुई है? डॉक्टर से मिलने के लिए, आपके किसी अच्छे विश्वास योग्य फ्रेंड या परिवार के सदस्य को आपके साथ लेकर जाएँ। ये लोग, डॉक्टर को बताने वाली बातों को याद दिलाने में आपकी मदद कर सकते है और बाद में डॉक्टर के द्वारा बोली हुई बातों को भी याद दिलाने में आपकी मदद कर सकते है। मनोवैज्ञानिक जांच के अतिरिक्त, आपको लम्बाई, वजन और ब्लड प्रेशर की जांच; और ब्लड काउंट और थाइराइड की जांच समेत अन्य प्रयोगशाला जांचों की भी जरूरत पड़ सकती है।
उदासी और डिप्रेशन के बीच के अंतर को समझें: इस बात को स्वीकार करें, कि सर्दी-जुकाम की तरह ही डिप्रेशन भी एक शारीरिक बीमारी है: इसके संकेतों को समझना सीखे: अपने डॉक्टर से समय (अपॉइंटमेंट) लें: आपके अपॉइंटमेंट के लिए तैयारी करें: किसी को आपके साथ चलने को कहें: अपने डॉक्टर से मिलने जाएँ:
https://www.wikihow.com/Fight-Depression https://www.wikihow.com/Fight-Depression
Recognizing Depression Seeing a Doctor